ธนา ลวสุต

ธนา ลวสุต (เกิด 17 มีนาคม พ.ศ. 2510)  เป็นนักดนตรี นักแต่งเพลง และโปรดิวเซอร์ ที่ได้รับการยอมรับ และประสบความสำเร็จมากที่สุดคนหนึ่ง ของประเทศไทย

 ประวัติ 
ปอนด์เป็นบุตรชายของ ธานี ลวสุต โปรดิวเซอร์ คนสำคัญของ นิธิทัศน์ โปรโมชั่น และประดับ ลวสุต เริ่มเป็นนักดนตรีตั้งแต่สมัยเรียนชั้นมัธยมที่ โรงเรียนเซนต์คาเบรียล รวมวงกับเพื่อนตั้งวงดนตรีชื่อ Feed Back ออกอัลบั้มแนวเทคโนป็อป และสามารถออกเทปได้ตั้งแต่เรียนอยู่ชั้น มัธยมศึกษาปีที่ 5 และมีงานเพลงออกมาหนึ่งชุด เมื่อปี พ.ศ. 2527Feed Back & วงเด็กเซนต์ฯ จากนั้นได้ร่วมงานกับป้าง - นครินทร์ กิ่งศักดิ์ ตั้งวง ไฮดร้า มีผลงานชุด "อัศเจรีย์" สังกัดนิธิทัศน์ โปรโมชั่น ในปี พ.ศ. 2535 เป็นผลงานแรกและผลงานเดียวของวงไฮดร้า จากนั้นก็แยกกันทำงานตามแนวทางที่ถนัด

หลังจากไฮดร้าแยกวง ปอนด์หันไปทำงานกับเต๋อ - เรวัต พุทธินันทน์ ที่จีเอ็มเอ็ม แกรมมี่ ในตำแหน่งนักแต่งเพลง และโปรดิวเซอร์ ต่อมาในปี พ.ศ. 2544 ได้ย้ายไปทำงานกับอาร์เอส และปี พ.ศ. 2551 ได้ย้ายกลับมาทำงานในตำแหน่งโปรดิวเซอร์ของจีเอ็มเอ็ม แกรมมี่ ตามเดิม

 การศึกษา 

 พ.ศ. 2515 - ประกาศนียบัตร คะแนนสอบอันดับ 1 ชั้นอนุบาล 1 โรงเรียนอนุบาลยุคลธร
 พ.ศ. 2516 - ประกาศนียบัตร คะแนนสอบอันดับ 1 ชั้นอนุบาล 2 โรงเรียนอนุบาลยุคลธร
 พ.ศ. 2517 - ประกาศนียบัตร และเหรียญเงิน คะแนนสอบอันดับ 2 ชั้นประถมศึกษาปีที่ 1 โรงเรียนเซนต์คาเบรียล
 พ.ศ. 2519 - คณะประสานเสียง ชั้นประถมศึกษาปีที่ 4 โรงเรียนเซนต์คาเบรียล
 พ.ศ. 2520 - แสดงดนตรีทางโทรทัศน์เป็นครั้งแรก ในรายการ สุขสันต์วันเสาร์ ของดำรง พุฒตาล ทาง ททบ.5

 พ.ศ. 2521 -
 ศึกษาและดูงานด้านการผลิตเพลง บริษัท ออริจินัลซาวด์ จำกัด (อัลบั้ม เจงกิสข่าน วงรอยัลสไปรท์ส)
 ก่อตั้งวงเดอะสเปเชียลบลู

 ผลงาน 
 พ.ศ. 2522 - ก่อตั้งวงดนตรีดั๊กแบนด์
 พ.ศ. 2525 -
 รางวัลชนะเลิศ การประกวดวงดนตรีสากล รร.เซนต์คาเบรียล
 ก่อตั้งวงดนตรี Feedback รับตำแหน่งมือกีต้าร์ และร้องนำ
 พ.ศ. 2526 - โปรดิวเซอร์, นักแต่งเพลง (Composer) และผู้เรียบเรียงเพลง (Arranger) ในอัลบั้มแรกของวงฟีดแบค ซึ่งสมาชิกทั้งหมดเป็นนักเรียนชั้น ม.5 โรงเรียนเซนต์คาเบรียล มีเพลงที่เป็นที่รู้จัก เช่น สิ่งที่เธอให้, ประกายเสน่หา, ตื่นเถิดชาวไทย ฯลฯ

 พ.ศ. 2528 - 2534 -
 นักดนตรีบันทึกเสียง (Recording Musician) ของบริษัท นิธิทัศน์ โปรโมชั่น จำกัด
 โปรดิวเซอร์, นักแต่งเพลง และผู้เรียบเรียงเพลงของนิธิทัศน์ โปรโมชั่น
 สร้างผลงานให้กับศิลปิน เช่น ติ๊ก ชิโร่ (เพลง มนุษย์ค้างคาว), 18 กะรัต, แซม - ยุรนันท์ ภมรมนตรี, เอ๋ - พัชรา แวงวรรณ, ดอน สอนระเบียบ, กุ้ง - กิตติคุณ เชียรสงค์, ก้อย - พรพิมล ธรรมสาร, วงสเตท เอ็กซ์เพรส, อ๊อด - โอภาส ทศพร, สุเทพ วงศ์กำแหง, สวลี ผกาพันธุ์, ชรินทร์ นันทนาคร ฯลฯ
 ปริญญาตรี บัญชีบัณฑิต (บช.บ.) () คณะพาณิชยศาสตร์และการบัญชี จุฬาลงกรณ์มหาวิทยาลัย
 ปริญญาโท บริหารธุรกิจมหาบัณฑิต (บธ.ม.) () คณะพาณิชยศาสตร์และการบัญชี จุฬาลงกรณ์มหาวิทยาลัย

 พ.ศ. 2535 -
 ก่อตั้งวงดนตรีไฮดร้าร่วมกับ ป้าง - นครินทร์ กิ่งศักดิ์ เพื่อนร่วมคณะของเขา
 โปรดิวเซอร์, นักแต่งเพลง และผู้เรียบเรียงเพลงในอัลบั้ม "อัศเจรีย์" อัลบั้มแรกของวงไฮดร้า มีเพลงฮิตเช่น ดึกแล้ว, ไกลเท่าเดิม, ตัวปลอม, ไว้ใจ, ชุดแดง, นส.หุ่นยนต์, นายแม้น ฯลฯ
 ได้รับรางวัลสีสันอะวอร์ดส์ สาขาวงดนตรีหน้าใหม่ยอดเยี่ยม ประจำปี พ.ศ. 2535 
 พ.ศ. 2536 - 
 นักดนตรีบันทึกเสียงของ บริษัท แกรมมี่ เอ็นเตอร์เทนเมนต์ จำกัด (ปัจจุบันคือจีเอ็มเอ็ม แกรมมี่)
 นักแต่งเพลง และผู้เรียบเรียงเพลงของแกรมมี่ เอ็นเตอร์เทนเมนต์
 ผลงานกับศิลปินเช่น ปั่น - ไพบูลย์เกียรติ เขียวแก้ว, แต๋ม - ชรัส เฟื่องอารมย์, มิ้นท์ - มาลีวัลย์ เจมีน่า, มาช่า วัฒนพานิช (เพลง รสชาติความเป็นคน) ฯลฯ
 พ.ศ. 2537 -
 ผลงานกับศิลปินเช่น , กบ - ทรงสิทธิ์ รุ่งนพคุณศรี, ตู่ - นันทิดา แก้วบัวสาย, ใหม่ เจริญปุระ, ต่าย - เพ็ญพักตร์ ศิริกุล, คริสติน่า อากีล่าร์ (เพลง นาทีที่ยิ่งใหญ่, เลิกเหอะ)
 โปรดิวเซอร์อัลบั้ม Footwork ของนันทนา บุญหลง มีเพลงฮิตเช่น รักเธอคนเดียว, หลับตา ฯลฯ 
 แต่งและเรียบเรียงเพลง ห่วงใย ของเบิร์ด - ธงไชย แมคอินไตย์

 พ.ศ. 2538 -
 โปรดิวเซอร์, นักแต่งเพลง และผู้เรียบเรียงเพลงของบริษัท แกรมมี่ เอ็นเตอร์เทนเมนต์ จำกัด (มหาชน) (ปัจจุบันคือจีเอ็มเอ็ม แกรมมี่)
 ผลงานกับศิลปินเช่น เจ - เจตริน วรรธนะสิน (เพลง All I Wanna Do), วงยูเอชที ฯลฯ 
 โปรดิวเซอร์อัลบั้ม อมิตา ทาทา ยัง ของทาทา ยัง ประสบความสำเร็จมากเป็นประวัติการณ์ โดยทำยอดขายสูงถึง 2 ล้านตลับ มีเพลงฮิตเช่น โอ๊ะ โอ๊ย, พรุ่งนี้...ไม่สาย, รบกวนมารักกัน, ไม่รักตัวเอง, ฉันรักเธอ ฯลฯ
 โปรดิวเซอร์อัลบั้ม 6.2.12 ร่วมกับโสฬส ปุณกะบุตร มีเพลงฮิตเช่น ทุกนาทีให้เธอ ของวงยูเอชที, จากเพื่อนคนหนึ่ง ของนัท มีเรีย, รักกันเลย ของมอส - ปฏิภาณ ปฐวีกานต์, ฉันจะรอดู ของคริสติน่า อากีล่าร์, เตรียมไว้เลย ของทาทา ยัง ฯลฯ

 พ.ศ. 2539 -
 โปรดิวเซอร์อัลบั้ม Beau ของโบ - สุนิตา ลีติกุล ประสบความสำเร็จมากเป็นประวัติการณ์อีกครั้ง โดยทำยอดขายสูงถึงกว่า 2 ล้านตลับ มีเพลงฮิตเช่น ฉันรู้, ไม่มีอีกแล้ว, พรุ่งนี้จะไปกับเธอ, ไม่อยากรักคนที่ไม่อยากรักเรา, อยู่คนเดียว, เธอไม่เคยถาม, ฉันจะอยู่เป็นคนของเธอ, พรุ่งนี้เธอจะยังรักฉันไหม ฯลฯ
 ผลงานกับศิลปิน เช่น มาช่า วัฒนพานิช (เพลง รอ) ฯลฯ

 พ.ศ.2540 -
 แต่งและเรียบเรียงเพลง อยากได้ยินว่ารักกัน ของอัสนี-วสันต์
 โปรดิวเซอร์อัลบั้ม Golden Eyes ของคริสติน่า อากีล่าร์ มีเพลงฮิตเช่น พูดอีกทึ, ฝากความยินดี ฯลฯ

 พ.ศ. 2541
 กรรมการรายการประกวดวงดนตรีฮอตเวฟมิวสิกอวอร์ดส์  

พ.ศ. 2542 - 2544

- กรรมการผู้จัดการ ค่ายเพลง Grammy QX ในสังกัด บริษัท แกรมมี่ เอ็นเตอร์เทนเมนต์ จำกัด (มหาชน)

- Executive Producer ค่ายเพลง Grammy QX

- ศิลปินในสังกัดเช่น แคทรียา อิงลิช, นิหน่า, เคน เฮอริเคน, RRR แอนด์ บี พีระพัฒน์, K-9 (หรือ KNINE ในปัจจุบัน), ชรัส เฟื่องอารมณ์ ฯลฯ

- Producer อัลบั้มแรกของ นิหน่า สุฐิตา เรืองรองหิรัญญา (ปัญญายงค์) มีเพลงฮิตเช่น กลับไปไม่เหมือนเดิม,

  ไม่อยากหายใจ ฯลฯ 

- Producer อัลบั้ม Kat Around The Clock ของ แคทรียา อิงลิช มีเพลงฮิตเช่น นอกสายตา,

  O.K.นะคะ ฯลฯ 

- Composer และ Arranger เพลง ผิดตรงไหน - เบิร์ด ธงไชย แมคอินไตย์

พ.ศ. 2545

- Executive Producer บริษัท อาร์เอส โปรโมชั่น จำกัด

- ผลงานกับศิลปินเช่น เจมส์ เรืองศักดิ์, ลิฟท์กับออย, โมเม, โจ้ ธนรัฐ ปิ่นเวหา ฯลฯ

- วิทยากรพิเศษ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)  (ดีแทค)

พ.ศ. 2546

- Executive Producer บริษัท อาร์เอส จำกัด (มหาชน)

- ผลงานกับศิลปินเช่น โมเม, จอนนี่ อันวา, โฟร์ท, แมทธิว ดีน, วงซีบร้า, วงซินเดอเรลลา ฯลฯ

พ.ศ. 2547 - 2550

- กรรมการผู้จัดการ ค่ายเพลง Genome Records  ในสังกัด บริษัท อาร์เอส จำกัด (มหาชน)

- Executive Producer ค่ายเพลง Genome Records

- ศิลปินในสังกัดเช่น ลีเดีย, เม จีระนันท์, วงซินเดอเรลลา, วงโมโน, วง Badz ฯลฯ

- Producer อัลบั้มแรกของ เม จีระนันท์ มีเพลงฮิตเช่น คนเดียวไม่เหงาเท่า 3 คน, เทียนไข ฯลฯ

- Producer อัลบั้มแรกของ ลีเดีย ศรัณย์รัชต์ มีเพลงฮิตเช่น ว่างแล้วช่วยโทรกลับ, ใช่รักหรือเปล่า, 

  จนกว่าวันนั้น ฯลฯ

- Producer อัลบั้ม Dreams ศิลปิน ปาน ธนพร- เปียโน- โฟร์ท มีเพลงฮิตเช่น คนในนิยาย ฯลฯ

- Producer อัลบั้ม Black Me' ของ เม จีระนันท์ มีเพลงฮิตเช่น นอนไม่หลับถ้าไม่กลับพร้อมเธอ ฯลฯ

- Producer อัลบั้ม Lydia 19 ของ ลีเดีย ศรัณย์รัชต์ มีเพลงฮิตเช่น Don't Leave Me Here,

   ได้ไหม..ถ้าฉันจะบอกว่ารักเธอ ฯลฯ

- Producer อัลบั้ม Dreams II ศิลปิน ลีเดีย - เม - ฝ้าย มีเพลงฮิตเช่น ทำไมไม่รับสักที ฯลฯ

- Producer อัลบั้มแรกของวง Badz มีเพลงฮิตเช่น ไม่ขอเป็นคนสุดท้าย ฯลฯ

- Producer อัลบั้ม Cinderella 2006  ศิลปิน วงซินเดอเรลลา, มีเพลงฮิตเช่น ให้อภัยสักครั้งนึง ฯลฯ

- Producer อัลบั้ม Inside Out ของ ลีเดีย ศรัณย์รัชต์ มีเพลงฮิตเช่น ระหว่างเราคืออะไร,

   กฎของแฟนเก่า ฯลฯ

- Commentator รายการ Academy Fantasia

พ.ศ. 2551 - 2554

- Executive Producer บริษัท GMM Grammy จำกัด (มหาชน)

- ผลงานกับศิลปินเช่น อัสนี-วสันต์ โชติกุล (เพลง รักชนะทุกอย่าง), มาช่า วัฒนพานิช, โบ สุนิตา, แก้ม เดอะสตาร์, 

  พั้นช์ วรกาญจน์, เต้น นรารักษ์ (เพลง เสี่ยงเหลือเกิน), หนูนา หนึ่งธิดา (เพลง วันที่ฝนพรำ) ฯลฯ

- กรรมการ และ Commentator รายการ Teen Superstars ออกอากาศทางโทรทัศน์ ช่อง 9 อสมท.

- Producer, Composer และ Arranger 

  เพลง Too Much So Much Very Much - เบิร์ด ธงไชย แมคอินไตย์ Featuring โจอี้บอย

พ.ศ. 2555 - 2556

- ทัวร์คอนเสิร์ต  Hydra Reunion

- Advisor โค้ชโจอี้บอย ในรายการ The Voice Thailand 

  ออกอากาศทางสถานีวิทยุโทรทัศน์ไทยทีวีสีช่อง 3

- Music Director ทัวร์ The Producer Concert 

- Executive Producer อิสระ

- ผลงานกับศิลปินเช่น แต๊งกิ้ว Kamikaze (เพลง Thank You For Your Love, 

  อยากกลับไปเป็นเพื่อนเธอ, รักเธอมากกว่าใคร), เนโกะ จัมพ์ (เพลง Look สิ), 

  เฟ-ฟาง-แก้ว (เพลง Mouth to Mouth), ดัง พันกร,  Jeff, ติ๊ก ชีโร่ ฯลฯ

พ.ศ. 2557 - ปัจจุบัน

- Executive Producer บริษัท GMM Grammy จำกัด (มหาชน)

- ผลงานกับศิลปินเช่น ลุลา (เพลง ไม่อยู่ในชีวิต แต่อยู่ในหัวใจ), นิวจิ๋ว (เพลง ลบนาทีที่มีเธอ), 

  ดา เอนโดรฟิน (เพลง เขียนในใจ ร้องในเพลง), อ๊อฟ ปองศักดิ์ (เพลง จบไม่พร้อมกัน, หยุดทีได้ไหม ฯลฯ)

  พริ้ม (เพลง ไม่ต้องบอกฉัน) ฯลฯ

- กรรมการ และ วิทยากร โครงการ “บทเพลงรักแห่งแผ่นดิน” โดย กองทัพบก ร่วมกับ บริษัท ปตท. จำกัด (มหาชน)

  ประกวดวงดนตรีระดับมัธยม ทั่วประเทศ 

- Music Director (ร่วม) รายการหาคู่ DUET ออกอากาศทางโทรทัศน์ ช่อง One 31

- Producer, Composer และ Arranger เพลง กี่หมื่นวัน ไม่เคยลืม ฉลอง 99 ปี รร.เซนต์คาเบรียล

  ร้องโดย นภ พรชำนิ, ป๊อด โมเดิร์นด็อก, ธนา ลวสุต และวง Feedback, บอย ตรัย

- Producer, Composer และ Arranger เพลง 100 ปี โลกจดจำ ฉลอง 100 ปี รร.เซนต์คาเบรียล

  ร้องโดย ป๊อด โมเดิร์นด็อก, นภ พรชำนิ, ธนา ลวสุต และวง Feedback, บอย ตรัย

อัลบั้มรวมฮิต

Best of Pound (2541)

ผลงานฟีเจอร์ริ่ง

 ให้ความคิดถึงได้ทำงาน โบ สุนิตา Feat.ปอนด์ ธนา

คอนเสิร์ต

คอนเสิร์ต Tata Special Concert ตอน I Love You (26 สิงหาคม 2538)
คอนเสิร์ต จากเพื่อน พี่ และน้อง แด่เรวัต พุทธินันทน์ (5 กันยายน 2541)
คอนเสิร์ต บทเพลงแห่งกาลเวลา 80 ปี พาณิชย์ บัญชี จุฬาฯ (30 มิถุนายน 2561)
คอนเสิร์ต Past Perfect Concert (16 มีนาคม 2562)

เพลงประกอบละคร

รักเธอไม่รู้ตัว (เพลงประกอบละคร ป๊ะป๋าจำเป็น)
รักน้องคนเดียว (เพลงประกอบละคร ป๊ะป๋าจำเป็น)
ดาวพระศุกร์ (เรียบเรียงเสียงประสาน)เพลงประกอบละครดาวพระศุกร์ 2537
ม่ายค่ะ(เรียบเรียงเสียงประสาน)เพลงประกอบละครม่ายค่ะ 2537

อ้างอิง

หมวดหมู่:นักดนตรีชาวไทย
หมวดหมู่:นักร้องนักแต่งเพลงชาวไทย
หมวดหมู่:นักเปียโนชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:บุคคลจากโรงเรียนเซนต์คาเบรียล
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:นักกีตาร์ชาวไทย
หมวดหมู่:โปรดิวเซอร์เพลงชาวไทย